ברגר קינג

ברגר קינג (או בורגר קינג; אנגלית: Burger King) היא רשת מסעדות מזון מהיר אמריקאית רב-לאומית, המוכרת המבורגרים, חטיפי עוף וצ'יפס. רשת בורגר קינג היא המתחרה העיקרית של רשת מקדונלד'ס ברחבי העולם, כולל בישראל (בשנית מאז 2016). המסעדה הראשונה של ברגר קינג נפתחה בשנת 1954 במיאמי, פלורידה, ארצות הברית על ידי ג'יימס מקלמור ודייוויד אדג'רטון, בעלי תואר במלונאות מאוניברסיטת קורנל. מקלמור ביקר בדוכן המבורגרים השייך לאחים מקדונלד, מייסדי מקדונלד'ס, בקליפורניה. בשל כך הוא החליט להקים מסעדה משל עצמו. בשנת 1967 נרכשה השליטה בברגר קינג על ידי חברת פילסברי, שנקנתה ב-1988 על ידי Grand Metropolitan PLC הבריטית. חברה זו התמזגה עם גינס בשנת 1997, תחת השם דיאגאו. ב-13 בדצמבר 2002, נקנתה ברגר קינג מחברת דיאגאו תמורת 1.5 מיליארד דולר על ידי קבוצת משקיעים, בראשות חברת ההשקעות טקסס פסיפיק. החברה של מג'יק ג'ונסון קנתה 30 חנויות ברגר קינג ב-7 ביוני 2004. אף על פי שהחנות מוכרת מוצרי ספורט, שמה נשאר "ברגר קינג". היו"ר הנוכחי של ברגר קינג הוא גרג ברנמן, שקיבל את התפקיד מברד בלום ב-1 באוגוסט 2004. בשנת 2010 נרכשה ברגר קינג על ידי התאגיד הברזילאי G3 תמורת 4 מיליארד דולר. ב-1 באפריל 2019 הודיעה החברה שתתחיל למכור גרסת וופר צמחונית בסניפים נבחרים. בורגר קינג ישראל הוקמה בשנת 1994 על ידי קובי חיון שהיה מנכ"ל הרשת במשך 8 שנים. בשנת 1993, לפני הקמתה, החברה הגישה סימן מסחר כדי לרשום את הלוגו העברי של בורגר קינג, אך, בסופו של דבר, הלוגו הזה לא נמצא בשימוש. בשנת 2002 החברה השיקה לוגו עברי חדש, שגם אותו הגישה כסימן מסחר אבל הוא הוצא משימוש אחרי העברת הבעלות בשנת 2003 לקבוצת אורגד. בשנת 2003 הועברה הבעלות לקבוצת אורגד אחזקות ויו"ר החברה הוא אלי אורגד. מנכ"ל בורגר קינג ישראל עד לסגירתה היה משה גבאי, אשר היה קודם סמנכ"ל הכספים של הרשת, והחליף באמצע שנת 2008 את יובל אורגד. בשנת 2008 היו פתוחים בישראל כ-55 סניפים של בורגר קינג. במאי 2010 החליטה אורגד אחזקות למקד את פעילות המזון המהיר של הקבוצה תחת המותג בורגראנץ' שנמצא גם הוא בבעלותה. החלטה שהביאה לביטול ההסכם עם בורגר קינג העולמית ושינוי כל מסעדות בורגר קינג כך שיהיו תחת המותג "בורגראנץ'". ביולי 2013, בורגר קינג העולמית נכנסה למשא ומתן על מנת לחזור לישראל, ובנובמבר 2014 נעשה ניסיון מעשי ראשון להחזרת הרשת על ידי קניית 51 מסניפי בורגראנץ' והסבתם לשמה של הרשת העולמית, אך הוא נחל כישלון לאחר שהצדדים (אורגד, בעלי בורגראנץ' וקבוצת משקיעים בראשות יאיר חסון, הזכיין הראשון של בורגר קינג בארץ) לא הגיעו להסכמה. בינואר 2015, המוסף הכלכלי של ידיעות אחרונות דיווח שאיש העסקים הצרפתי פייר בסנינו (מבעלי המעדנייה הפריזאית "פושון") נמצא במגעים מתקדמים לפתיחת סניפים חדשים של הרשת בישראל. המגעים הביאו לקבלת הזיכיון בידי בסנינו ביוני של אותה שנה. הסניף הראשון בבעלות החדשה נפתח ב-1 בפברואר 2016, בכיכר רבין שבתל אביב. נכון לנובמבר 2023, לרשת 17 סניפים בישראל, מרביתם בתחומי גוש דן. ונדיס מקדונלד'ס בורגראנץ' שייק שאק מדיה וקבצים בנושא ברגר קינג בוויקישיתוף אתר האינטרנט הרשמי של ברגר קינג (באנגלית) ברגר קינג, ברשת החברתית פייסבוק ברגר קינג, ברשת החברתית אקס (טוויטר) ברגר קינג, ביישום טלגרם ברגר קינג, ברשת החברתית אינסטגרם ברגר קינג, ברשת החברתית טיקטוק ברגר קינג, ברשת החברתית VK ברגר קינג, ברשת החברתית LinkedIn ברגר קינג, סרטונים בערוץ היוטיוב ברגר קינג, באתר פינטרסט ברגר קינג, באתר אנציקלופדיה בריטניקה (באנגלית) אתר בורגר קינג ישראל אתר בורגר קינג העולמי מידע עסקי על חברת ברגר קינג באתרים Yahoo! Finance • MarketWatch • CNN Money • Bloomberg Business (באנגלית) ברגר קינג, בגוגל פיננסים ברגר קינג, באתר Crunchbase (באנגלית) ברגר קינג, באתר EDGAR של הודעות ל-SEC (באנגלית) יותר מטרנד: ההמבורגר הטבעוני של ברגר קינג הקפיץ את מספר הלקוחות בכ-20%, באתר TheMarker‏, 28 במאי 2019 בורגר קינג - 89281 - מאגר סימני מסחר, באתר www.trademarks.org.il הלוגו העברי של בורגר קינג שלא נמצא בשימוש בעבר. בורגר קינג - 129183 - מאגר סימני מסחר, באתר www.trademarks.org.il הלוגו בגרסתו הראשונה והלא מוגמרת אחרי הגשתו למשרד סימני המסחר. רשימת הסניפים, אתר הרשת, נצפה ב-17 בנובמבר 2023